**Η ισχυρή υλοποίηση της στρατηγικής μας οδηγεί σε μία χρονιά ανάπτυξης**

H Coca-Cola HBC AG, Όμιλος παραγωγής καταναλωτικών προϊόντων προσανατολισμένος στην ανάπτυξη και στρατηγικός εταίρος εμφιάλωσης της The Coca-Cola Company, παρουσιάζει τα οικονομικά αποτελέσματά της για τη χρήση που έληξε στις 31 Δεκεμβρίου 2023.

**Βασικά σημεία επιδόσεων έτους**

* **Η εστιασμένη υλοποίηση της στρατηγικής μας σε σχέση με τα προϊόντα 24/7 κατανάλωσης οδήγησε σε αύξηση κατά 16,9% των καθαρών εσόδων από πωλήσεις σε οργανική βάση**
	+ Η αύξηση του όγκου πωλήσεων κατά 1,7% σε οργανική βάση, οφείλεται κυρίως στις κατηγορίες στρατηγικής μας προτεραιότητας, καθώς σημειώθηκε αύξηση 2,5% στα ανθρακούχα αναψυκτικά, 27,3% στα ποτά ενέργειας και 31,5% στον καφέ.
	+ Ισχυρές επιδόσεις κατά το κλείσιμο του έτους με αύξηση του όγκου πωλήσεων κατά 6,8% σε οργανική βάση κατά το τέταρτο τρίμηνο και βελτίωση των τάσεων σε όλες τις αγορές.
	+ Τα καθαρά έσοδα από πωλήσεις ανά κιβώτιο αυξήθηκαν κατά 15,0% σε οργανική βάση, αντικατοπτρίζοντας τα οφέλη των πρωτοβουλιών διαχείρισης της αύξησης των εσόδων κατά τη διάρκεια του έτους.
	+ Τα καθαρά έσοδα από πωλήσεις αυξήθηκαν κατά 10,7% σε δημοσιευμένη βάση, με την ισχυρή οργανική αύξηση να αντισταθμίζεται εν μέρει από τις δυσμενείς συναλλαγματικές μεταβολές στις αναδυόμενες αγορές.
	+ Συνεχιζόμενη αύξηση του μεριδίου μας σε αξία το 2023 τόσο στην κατηγορία των έτοιμων προς κατανάλωση μη αλκοολούχων αναψυκτικών όσο και των ανθρακούχων αναψυκτικών κατά 110 και 80 μονάδες βάσης αντίστοιχα.
* **Ισχυρή αύξηση των λειτουργικών κερδών κατά 17,7% σε οργανική βάση, οδηγώντας σε βελτίωση του δείκτη απόδοσης επενδυμένου κεφαλαίου**
	+ Συγκρίσιμα λειτουργικά κέρδη ύψους €1.083,8 εκατ. Το συγκρίσιμο λειτουργικό περιθώριο κέρδους βελτιώθηκε κατά 50 μονάδες βάσης στο 10,6% σε δημοσιευμένη βάση, σημειώνοντας αύξηση 10 μονάδων βάσης σε οργανική βάση.
	+ Αύξηση του συγκρίσιμου μεικτού περιθωρίου κέρδους κατά 80 μονάδες βάσης, αντανακλώντας τη χαλάρωση των πληθωριστικών πιέσεων στα κόστη πωληθέντων στο δεύτερο εξάμηνο του έτους.
	+ Η πειθαρχημένη επένδυση στις δυνατότητες ανάπτυξης και η καλή λειτουργική μόχλευση οδήγησαν σε μείωση των συγκρίσιμων λειτουργικών εξόδων ως ποσοστό των καθαρών εσόδων από πωλήσεις κατά 10 μονάδες βάσης.
	+ Ο δείκτης απόδοσης επενδυμένων κεφαλαίων (ROIC) αυξήθηκε κατά 230 μονάδες βάσης, στο 16,4%.
* **Αύξηση κατά διψήφιο ποσοστό των καθαρών εσόδων από πωλήσεις και των λειτουργικών κερδών σε οργανική βάση σε όλες τις αγορές**
	+ **Αναπτυγμένες αγορές:** Τα καθαρά έσοδα από πωλήσεις αυξήθηκαν κατά 12,3% σε οργανική βάση, κυρίως λόγω του μείγματος τιμών και προϊόντων. Τα λειτουργικά κέρδη αυξήθηκαν κατά 23,0% σε οργανική βάση.
	+ **Αναπτυσσόμενες αγορές:** Αύξηση των καθαρών εσόδων από πωλήσεις κατά 18,2% σε οργανική βάση, με ισχυρή ανάπτυξη των καθαρών εσόδων ανά κιβώτιο. Τα λειτουργικά κέρδη αυξήθηκαν κατά 26,9% σε οργανική βάση.
	+ **Αναδυόμενες αγορές:** Αύξηση των καθαρών εσόδων από πωλήσεις κατά 19,9% σε οργανική βάση, με αύξηση του όγκου πωλήσεων και βελτίωση των καθαρών εσόδων από πωλήσεις ανά κιβώτιο. Τα λειτουργικά κέρδη αυξήθηκαν κατά 11,7% σε οργανική βάση.
* **Ισχυρή αύξηση των κερδών ανά μετοχή, υψηλότερο από ποτέ επίπεδο καθαρών ταμειακών ροών και βελτίωση στις αποδόσεις των μετόχων**
	+ Τα συγκρίσιμα κέρδη ανά μετοχή αυξήθηκαν κατά 21,8% στα €2,08, χάρη στην επίτευξη ισχυρής λειτουργικής κερδοφορίας και στην αποτελεσματική διαχείριση των χρηματοοικονομικών εξόδων.
	+ Οι καθαρές ταμειακές ροές αυξήθηκαν κατά 10,3%, στο υψηλότερο από ποτέ επίπεδο των €711,8 εκατ.
	+ Ο καθαρός δανεισμός ανήλθε σε €1,6 δισ. με το δείκτη του καθαρού δανεισμού ως προς τα συγκρίσιμα προσαρμοσμένα κέρδη προ φόρων, τόκων και αποσβέσεων (συγκρίσιμο προσαρμοσμένο EBITDA) να διαμορφώνεται σε 1,1x, αντικατοπτρίζοντας την ισχυρή κεφαλαιακή θέση του Ομίλου.
	+ Έναρξη διετούς προγράμματος επαναγοράς μετοχών ύψους έως €400 εκατ. τον Νοέμβριο, που αντικατοπτρίζει την εμπιστοσύνη του Διοικητικού Συμβουλίου στις μακροπρόθεσμες επιχειρηματικές επιδόσεις του Ομίλου.
	+ Το Διοικητικό Συμβούλιο προτείνει μέρισμα ανά μετοχή €0,93, αυξημένο κατά 19,2% σε ετήσια βάση, το οποίο αντιπροσωπεύει ποσοστό καταβολής μερίσματος 45%.
* **Διατήρηση των επενδύσεων σε όλες τις στρατηγικές προτεραιότητές μας**
	+ Κεφαλαιουχικές δαπάνες ύψους €674,9 εκατ, αυξημένες κατά 14,5%, με εστίαση στη βιώσιμη ανάπτυξη.
	+ Εξαγορά της επιχείρησης της Finlandia Vodka από την Brown-Forman, έναντι πληρωθέντος καθαρού τιμήματος ύψους €180 εκατ.
	+ Επιταχυνόμενη επένδυση σε εξειδικευμένες δυνατότητες, ιδίως στον τομέα των ψηφιακών πρωτοβουλιών, και στο στόχο της περαιτέρω ενίσχυσης των ικανοτήτων μας για επίτευξη ισχυρής θέσης στην αγορά.
	+ Κυκλοφορία του Jack Daniel’s & Coca-Cola στην Πολωνία, την Ιρλανδία και την Ουγγαρία.

**Ο κ. Zoran Bogdanovic, Διευθύνων Σύμβουλος της Coca-Cola HBC AG, σχολίασε:**

*«Είμαι βαθιά υπερήφανος για την ομάδα μας, καθώς επιτύχαμε διψήφιο ποσοστό ανάπτυξης για τρίτη συνεχή χρονιά και υψηλότερα από ποτέ κέρδη. Θα ήθελα να ευχαριστήσω όλα τα μέλη της ομάδας μας για τις ακούραστες προσπάθειες, καθώς και για την αφοσίωση τους στο όραμα της εταιρείας μας, στους πελάτες μας και στη συνεπή εστιασμένη υλοποίηση της στρατηγικής μας. Θα ήθελα, επίσης, να ευχαριστήσω τους πελάτες και τους συνεργάτες μας για τη συνεχή υποστήριξή τους καθ*’*όλη τη διάρκεια της χρονιάς.*

*Το 2023 ήταν άλλη μια χρονιά συνεπούς υλοποίησης της στρατηγικής μας για ανάπτυξη. Επιτύχαμε αύξηση του όγκου πωλήσεων και των μεριδίων μας σε αξία, βελτίωση των περιθωρίων κέρδους και υψηλότερο από ποτέ επίπεδο καθαρών ταμειακών ροών. Ως αποτέλεσμα, καταφέραμε να αυξήσουμε τις αποδόσεις των μετόχων, συμπεριλαμβανομένης της έναρξης προγράμματος επαναγοράς μετοχών.*

*Η δυναμική του χαρτοφυλακίου προϊόντων μας 24/7 κατανάλωσης, η διαφοροποιημένη παρουσία μας στις χώρες όπου δραστηριοποιούμαστε και η διαρκής επένδυσή μας στη δημιουργία εξειδικευμένων δυνατοτήτων, με βάση τα δεδομένα, τις πληροφορίες και την ανάλυση, αποτελούν θεμέλια εκθετικής ανάπτυξης.*

*Το 2023, σημειώσαμε σημαντική πρόοδο όσον αφορά τους στόχους που έχουμε ορίσει στο πλαίσιο των Mission 2025 και NetZeroby40, με σημαντικότερα ορόσημα της χρονιάς την έναρξη λειτουργίας ιδιόκτητης μονάδας παραγωγής ανακυκλωμένου πλαστικού (rPET) στη Ρουμανία και μιας νέας γραμμής παραγωγής για γυάλινες, επιστρεφόμενες και επανασφραγιζόμενες φιάλες στην Αυστρία. Τον Δεκέμβριο, ανακοινώσαμε επίσης την ίδρυση φιλανθρωπικού ιδρύματος που θα έχει ως έργο τη στήριξη των τοπικών κοινοτήτων στις περιοχές όπου δραστηριοποιούμαστε.*

*Παρόλο που αναμένουμε ότι το μακροοικονομικό και γεωπολιτικό περιβάλλον θα εξακολουθήσουν να παρουσιάζουν προκλήσεις, παραμένουμε πεπεισμένοι ότι θα συνεχίσουμε να σημειώνουμε πρόοδο όσον αφορά τους μεσοπρόθεσμους στόχους ανάπτυξης που έχουμε θέσει.»*

|  |  |  |  |
| --- | --- | --- | --- |
|  | **Πλήρες Έτος** |  |  |
|  | **2023** | **2022** | **% Μεταβολή σε δημοσιευμένη βάση** | **% Μεταβολή σε οργανική βάση1** |
| Όγκος πωλήσεων (εκατ. κιβώτια) | **2.835,5** | 2.711,8 | 4,6% | 1,7% |
| Καθαρά έσοδα από πωλήσεις (€ εκατ.) | **10.184,0** | 9.198,4 | 10,7% | 16,9% |
| Καθαρά έσοδα από πωλήσεις ανά κιβώτιο (€) | **3,59** | 3,39 | 5,9% | 15,0% |
| Λειτουργικά κέρδη (€ εκατ.) | **953,6** | 703,8 | 35,5% |  |
| Συγκρίσιμα λειτουργικά κέρδη1 (€ εκατ.) | **1.083,8** | 929,7 | 16,6% | 17,7% |
| Λειτουργικό περιθώριο κέρδους (%) | **9,4** | 7,7 | 170bps |  |
| Συγκρίσιμο λειτουργικό περιθώριο κέρδους1 (%) | **10,6** | 10,1 | 50bps | 10bps |
| Καθαρά κέρδη2 (€ εκατ.) | **636,5** | 415,4 | 53,2% |  |
| Συγκρίσιμα καθαρά κέρδη1,2 (€ εκατ.) | **764,2** | 624,9 | 22,3% |  |
| Βασικά κέρδη ανά μετοχή (€ εκατ.) | **1,730** | 1,134 | 52,6% |  |
| Συγκρίσιμα κέρδη ανά μετοχή1 (€ εκατ.) | **2,078** | 1,706 | 21,8% |  |
| Καθαρές ταμειακές ροές1 (€ εκατ.) | **711,8** | 645,1 | 10,3% |  |

Οι υποσημειώσεις παρουσιάζονται στο τέλος της σελίδας 1.

**Επιχειρηματικές προοπτικές**

Οι χρηματοοικονομικές μας επιδόσεις το 2023 ήταν ισχυρότερες από τις αναμενόμενες, παρά τις σημαντικά αντίξοες συνθήκες που αντιμετωπίσαμε. Παρόλο που αναμένουμε ότι το μακροοικονομικό και γεωπολιτικό περιβάλλον θα εξακολουθήσουν να παρουσιάζουν προκλήσεις, έχουμε μεγάλη εμπιστοσύνη στο χαρτοφυλάκιο προϊόντων μας 24/7 κατανάλωσης και στις ευκαιρίες ανάπτυξης στις διαφορετικών χαρακτηριστικών αγορές όπου δραστηριοποιούμαστε, που ενισχύονται από τις εξειδικευμένες δυνατότητές μας, αλλά κυρίως από τις ικανότητες των ταλαντούχων ανθρώπων μας. Αναμένουμε το 2024 να επιτύχουμε περαιτέρω πρόοδο σε σχέση με την επίτευξη των μεσοπρόθεσμων στόχων μας.

Οι κατευθυντήριες γραμμές για το 2024 έχουν ως εξής:

* Αύξηση των καθαρών εσόδων από πωλήσεις σε οργανική βάση για τον Όμιλο στο μεσοπρόθεσμο στόχο εύρους 6-7%.
* Αύξηση του κόστους πωληθέντων ανά κιβώτιο σε συγκρίσιμη βάση μεταξύ χαμηλού και μέσου μονοψήφιου ποσοστού ως αποτέλεσμα της συνδυαστικής επίδρασης του πληθωρισμού, των συναλλαγματικών διαφορών από συναλλαγές κυρίως πρώτων υλών και των συναλλαγματικών διαφορών μετατροπής των αποτελεσμάτων στο νόμισμα αναφοράς του Ομίλου.
* Αύξηση των λειτουργικών κερδών σε οργανική βάση στο εύρος 3% με 9%.

**Τεχνική ανάλυση 2024**

**Συναλλαγματικές ισοτιμίες:** Αναμένουμε ότι η αρνητική επίδραση στα συγκρίσιμα λειτουργικά κέρδη από συναλλαγματικές διαφορές μετατροπής των αποτελεσμάτων στο νόμισμα αναφοράς του Ομίλου θα ανέλθει στα επίπεδα €30-50 εκατ.

**Έξοδα αναδιάρθρωσης:** Δεν αναμένουμε σημαντικά έξοδα αναδιάρθρωσης το 2024.

**Φόροι:** Αναμένουμε ότι ο συγκρίσιμος πραγματικός φορολογικός συντελεστής θα διαμορφωθεί στο άνω άκρο του εύρους 25% - 27%.

**Χρηματοοικονομικά έξοδα:** Αναμένουμε ότι τα καθαρά χρηματοοικονομικά έξοδα θα κυμανθούν στα
€50-70 εκατ.

**Περίμετρος ενοποίησης:** Αναμένουμε η επίδραση από την εξαγορά της επιχείρησης της Finlandia Vodka στα λειτουργικά κέρδη να είναι μεταξύ €5-10 εκατ.

**Αναπτυγμένες αγορές: Ελλάδα**

Ο όγκος πωλήσεων στην Ελλάδα αυξήθηκε κατά 6,9%, παρά την υψηλή συγκριτική βάση, χάρη στην ισχυρή υλοποίηση της στρατηγικής μας στην αγορά κατά τη διάρκεια όλων των σημαντικών εμπορικών περιόδων, με διευρυμένη τουριστική περίοδο. Η κατηγορία των ανθρακούχων αναψυκτικών κατέγραψε αύξηση κατά μεσαίο μονοψήφιο ποσοστό κυρίως λόγω της Coke Zero, της Fanta και των ανθρακούχων αναψυκτικών για ενήλικες, ενώ τα ποτά ενέργειας αυξήθηκαν στο μέσο επίπεδο του εύρους 10-20%. Η κατηγορία των μη ανθρακούχων αναψυκτικών σημείωσε αύξηση υψηλού μονοψήφιου ποσοστού.

**Πρόσκληση δικτυακής τηλεδιάσκεψης**

Η Coca-Cola HBC πρόκειται να διοργανώσει τηλεδιάσκεψη για επενδυτές και αναλυτές, την Τετάρτη 14 Φεβρουαρίου 2024 και ώρα Λονδίνου 09:00 π.μ. Για να συμμετάσχετε στην τηλεδιάσκεψη ως ακροατές, συνδεθείτε μέσω της [διαδικτυακής μετάδοσης](https://edge.media-server.com/mmc/p/jhykk5qt). Αν σκοπεύετε να κάνετε κάποια ερώτηση, [κάντε κλικ εδώ](https://services.choruscall.it/DiamondPassRegistration/register?confirmationNumber=9748900&linkSecurityString=ae9d4d020) για να εγγραφείτε και να βρείτε τα στοιχεία τηλεφωνικής κλήσης.

**Επόμενη εκδήλωση**

30 Απριλίου 2024                                                                                                                       2024 Περιληπτική ενημέρωση Α΄ τριμήνου

**Πληροφόρηση επενδυτών**

**Όμιλος Coca-Cola HBC**

|  |  |
| --- | --- |
| Επενδυτές και αναλυτές: |  |
| John DawsonInvestor Relations Director (Interim) | Τηλ.: +44 7552 619509 john.dawson@cchellenic.com |
|  |  |
| Jemima BensteadInvestor Relations Manager | Τηλ: +44 7740 535130jemima.benstead@cchellenic.com |
|  |  |
| Virginia PhillipsInvestor Relations Manager | Τηλ.: +44 7864 686582virginia.phillips@cchellenic.com |
| ΜΜΕ:  |  |
| Sonia BastianHead of Communications | Τηλ: +41 7946 88054sonia.bastian@cchellenic.com |
|  |  |
| Claire Evans Group Senior Communications Manager  | Τηλ: +44 7597 562 978 claire.evans@cchellenic.com |
|  |  |
| Υπεύθυνη επικοινωνίας για τα ελληνικά ΜΜΕ:**V+O Communications**Sonia Manesi | Τηλ: +30 694 454 8914sm@vando.gr |
|  |  |

**Όμιλος Coca-Cola HBC**

Η Coca-Cola HBC είναι Όμιλος παραγωγής καταναλωτικών προϊόντων και στρατηγικός εταίρος εμφιάλωσης της The Coca-Cola Company. Προσφέρουμε την ευκαιρία για στιγμές που μας αναζωογονούν όλους, δημιουργώντας αξία για τους κοινωνικούς εταίρους μας και στηρίζοντας ενεργά την κοινωνικοοικονομική ανάπτυξη των κοινοτήτων στις οποίες δραστηριοποιούμαστε. Με όραμα να γίνουμε ο κορυφαίος συνεργάτης στα ποτά 24/7 κατανάλωσης, προσφέρουμε ποτά για κάθε περίσταση και κάθε στιγμή της ημέρας και συνεργαζόμαστε με τους πελάτες μας για να εξυπηρετήσουμε 740 εκατομμύρια καταναλωτές σε μια ευρεία γεωγραφική περιοχή που καλύπτει 29 χώρες σε 3 ηπείρους. Το χαρτοφυλάκιό μας είναι ένα από τα πιο ισχυρά, τα πιο πλούσια και τα πιο ευέλικτα στη βιομηχανία ποτών και αναψυκτικών, με κορυφαία σήματα στις κατηγορίες των ανθρακούχων αναψυκτικών, των ανθρακούχων αναψυκτικών για ενήλικες, των χυμών, του εμφιαλωμένου νερού, των ποτών για αθλούμενους, των ποτών ενέργειας, του έτοιμου προς κατανάλωση τσαγιού, του καφέ και των premium σημάτων οινοπνευματωδών ποτών. Σε αυτά περιλαμβάνονται οι επωνυμίες Coca-Cola, Coca-Cola Zero Sugar, Fanta, Sprite, Schweppes, Kinley, Costa Coffee, Caffè Vergnano, Valser, FuzeTea, Powerade, Cappy, Monster Energy, Finlandia Vodka, The Macallan, Jack Daniel’s και Grey Goose. Προάγουμε ένα ανοικτό περιβάλλον εργασίας χωρίς αποκλεισμούς για τους 33.000 εργαζομένους μας και πιστεύουμε ότι η μελλοντική ανάπτυξή μας συνδέεται στενά με τη δέσμευσή μας για έναν θετικότερο αντίκτυπο στο περιβάλλον. Ο οργανισμός μας κατατάσσεται μεταξύ των εταιρειών με τις καλύτερες επιδόσεις βιωσιμότητας στους δείκτες αναφοράς ESG (Περιβάλλον, Κοινωνία, Διακυβέρνηση), όπως τους δείκτες βιωσιμότητας Dow Jones και τους δείκτες CDP, MSCI ESG, FTSE4Good και ISS ESG.

Οι μετοχές της Coca-Cola HBC είναι εισηγμένες στην premium κατηγορία του Χρηματιστηρίου Αξιών του Λονδίνου (LSE: CCH) και στο Χρηματιστήριο Αθηνών (ATHEX: EEE). Για περισσότερες πληροφορίες, ανατρέξτε στη διεύθυνση <https://www.coca-colahellenic.com/>

**Τα οικονομικά στοιχεία της παρούσας ανακοίνωσης παρουσιάζονται σύμφωνα με**
**τα Διεθνή Πρότυπα Χρηματοοικονομικής Αναφοράς («ΔΠΧΑ»)**

**Σημείωση για τις πληροφορίες που παρουσιάζονται στο παρόν**

Εκτός αν αναφέρεται διαφορετικά, η παρούσα ενημέρωση, καθώς και τα οικονομικά και λειτουργικά στοιχεία και οι λοιπές πληροφορίες που περιέχονται στο κείμενο αφορούν την Coca-Cola HBC AG και τις θυγατρικές της («Coca-Cola HBC» ή η «Εταιρεία» ή «εμείς» ή ο «Όμιλος»).

**Μελλοντικές δηλώσεις**

Το παρόν έγγραφο περιέχει δηλώσεις που αφορούν το μέλλον και συνεπάγονται κινδύνους και αβεβαιότητες. Κατά κανόνα, αλλά όχι πάντοτε, οι δηλώσεις αυτού του είδους περιέχουν ενδεικτικά τις λέξεις «πιστεύουμε», «προοπτική», «κατευθυντήριες γραμμές», «σκοπεύουμε», «αναμένουμε», «προβλέπουμε», «σχεδιάζουμε», «στοχεύουμε» και άλλες παρόμοιες διατυπώσεις που αφορούν το μέλλον. Εκτός από τις δηλώσεις που αφορούν γεγονότα του παρελθόντος, όλες οι υπόλοιπες, όπως μεταξύ άλλων, οι δηλώσεις για τη μελλοντική οικονομική θέση και τα αποτελέσματά μας, την προοπτική μας για το 2024 και τα επόμενα χρόνια, την επιχειρηματική μας στρατηγική και τα αποτελέσματα της επιβράδυνσης του ρυθμού της παγκόσμιας οικονομικής ανάπτυξης, τον αντίκτυπο της κρίσης κρατικού χρέους, τις μεταβολές νομισματικών ισοτιμιών, τις πρόσφατες εξαγορές μας και τις πρωτοβουλίες αναδιάρθρωσης στις επιχειρηματικές μας δραστηριότητες και την οικονομική μας κατάσταση, τις μελλοντικές συναλλαγές μας με την εταιρεία The Coca-Cola Company, τους προϋπολογισμούς, τα προβλεπόμενα επίπεδα κατανάλωσης και παραγωγής, τις προβλέψεις για το κόστος πρώτων υλών και τα άλλα στοιχεία κόστους, τις εκτιμήσεις κεφαλαιουχικών δαπανών, καθαρών ταμειακών ροών ή πραγματικών φορολογικών συντελεστών, τα σχέδια και τους στόχους της διοίκησης της Εταιρείας σε σχέση με μελλοντικές δράσεις, αποτελούν αναφορές στο μέλλον. Εκ φύσεως, τέτοιες δηλώσεις που αφορούν το μέλλον ενέχουν κινδύνους και αβεβαιότητες, εφόσον αντανακλούν τις σημερινές μας εκτιμήσεις και προσδοκίες για μελλοντικά γεγονότα και περιστάσεις που μπορεί να αποδειχθούν ανακριβείς. Τα πραγματικά αποτελέσματα της Εταιρείας ενδέχεται να διαφέρουν σε ουσιώδη βαθμό από τα εικαζόμενα αποτελέσματα που περιέχονται στις δηλώσεις για το μέλλον, για διάφορους λόγους, όπως είναι, μεταξύ άλλων, οι κίνδυνοι που περιγράψαμε στην Ετήσια Ενοποιημένη Έκθεση (Integrated Annual Report) του 2022 για την
Coca-Cola HBC AG και τις θυγατρικές εταιρείες της.

Αν και πιστεύουμε ότι κατά την ημερομηνία σύνταξης του παρόντος, οι προσδοκίες που αντικατοπτρίζονται στις εν λόγω δηλώσεις για το μέλλον είναι εύλογες, δεν μπορούμε να σας διαβεβαιώσουμε ότι τα μελλοντικά μας αποτελέσματα, το επίπεδο επιχειρηματικής δραστηριότητας, οι επιδόσεις ή τα επιτεύγματά μας θα ικανοποιήσουν αυτές τις προσδοκίες. Επιπλέον, κανένας από εμάς, τα μέλη του Διοικητικού Συμβουλίου, τους υπαλλήλους, τους συμβούλους ή οποιοδήποτε άλλο πρόσωπο δεν αναλαμβάνει την ευθύνη για την ακρίβεια και την πληρότητα δηλώσεων που αφορούν το μέλλον. Μετά την ημερομηνία της παρούσας ενημέρωσης, εκτός αν είμαστε υποχρεωμένοι από τον νόμο ή τους κανόνες της Financial Conduct Authority του Ηνωμένου Βασιλείου, δεν σκοπεύουμε απαραιτήτως να προσαρμόσουμε καμία από τις δηλώσεις που αφορούν το μέλλον για να τις εναρμονίσουμε είτε σε σχέση με τα πραγματικά αποτελέσματα είτε σε σχέση με την όποια μεταβολή των προσδοκιών μας.

**Εναλλακτικά μεγέθη μέτρησης απόδοσης**

Ο Όμιλος χρησιμοποιεί συγκεκριμένους εναλλακτικούς δείκτες μέτρησης απόδοσης (ΕΔΜΑ) ως γνώμονα για τη λήψη οικονομικών και επιχειρηματικών αποφάσεων, αποφάσεων σχεδιασμού, καθώς και για λόγους αξιολόγησης και αναφοράς των επιδόσεων του Ομίλου. Μέσω των ΕΔΜΑ παρέχεται πρόσθετη πληροφόρηση και σχηματίζεται σαφέστερη εικόνα για τα λειτουργικά και οικονομικά αποτελέσματα, την οικονομική κατάσταση και τις ταμειακές ροές του Ομίλου. Οι ΕΔΜΑ πρέπει να εξετάζονται σε σχέση με και όχι κατ’ αποκλεισμό των αντίστοιχων στοιχείων που παρουσιάζονται σύμφωνα με τα Διεθνή Πρότυπα Χρηματοοικονομικής Αναφοράς. Για περισσότερες πληροφορίες σχετικά με τους ΕΔΜΑ, ανατρέξτε στην ενότητα «Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ)».

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ)**

1. **Συγκρίσιμοι ΕΔΜΑ1**

Κατά την εξέταση των επιδόσεων του Ομίλου, χρησιμοποιούνται «συγκρίσιμα» μεγέθη. Το 2023, ο Όμιλος ενημέρωσε τους ορισμούς των στοιχείων που αφαιρούνται από τα στοιχεία που παρουσιάζονται με βάση τα Διεθνή Πρότυπα Χρηματοοικονομικής Αναφοράς για τον υπολογισμό των συγκρίσιμων ΕΔΜΑ, ώστε να περιλαμβάνουν την απομείωση υπεραξίας και λοιπών άυλων περιουσιακών στοιχείων με ωφέλιμη ζωή στο διηνεκές. Αυτή η ενημέρωση πραγματοποιήθηκε με σκοπό την παροχή πιο σχετικών πληροφοριών αναφορικά με τα λειτουργικά και οικονομικά αποτελέσματα του Ομίλου από την υποκείμενη δραστηριότητά του, λαμβάνοντας επίσης υπόψη τις γνωστοποιήσεις συγκρίσιμων εταιρειών, και δεν επηρέασε τα συγκρίσιμα μεγέθη που γνωστοποιούνται.

Πιο συγκεκριμένα, τα συγκρίσιμα μεγέθη υπολογίζονται αφαιρώντας από τα στοιχεία που παρουσιάζονται με βάση τα Διεθνή Πρότυπα Χρηματοοικονομικής Αναφοράς τα έξοδα αναδιάρθρωσης του Ομίλου, την τρέχουσα αποτίμηση των πράξεων αντιστάθμισης του κινδύνου των πρώτων υλών, τα έξοδα εξαγοράς, ενσωμάτωσης και αποεπένδυσης, την απομείωση υπεραξίας και λοιπών άυλων περιουσιακών στοιχείων με ωφέλιμη ζωή στο διηνεκές, την επίδραση από τη σύγκρουση Ρωσίας - Ουκρανίας καθώς και ορισμένα άλλα φορολογικά στοιχεία τα οποία, εξαιτίας της φύσης τους, θεωρούνται στοιχεία που επηρεάζουν τη συγκρισιμότητα. Συγκεκριμένα, τα παρακάτω στοιχεία θεωρούνται στοιχεία που επηρεάζουν τη συγκρισιμότητα:

1. *Έξοδα αναδιάρθρωσης*

Τα έξοδα αναδιάρθρωσης αποτελούνται από έξοδα που προκύπτουν από σημαντικές αλλαγές στον τρόπο με τον οποίο ο Όμιλος ασκεί την επιχειρηματική του δραστηριότητα, όπως σημαντικές αλλαγές στις υποδομές της εφοδιαστικής αλυσίδας, εξωτερική ανάθεση δραστηριοτήτων και κεντρικοποίηση διαδικασιών. Τα εν λόγω έξοδα συμπεριλαμβάνονται στη γραμμή της Κατάστασης αποτελεσμάτων «Λειτουργικά έξοδα» και εξαιρούνται από τα συγκρίσιμα αποτελέσματα προκειμένου οι χρήστες να κατανοήσουν καλύτερα τα λειτουργικά και οικονομικά αποτελέσματα του Ομίλου από την υποκείμενη δραστηριότητα. Τα έξοδα αναδιάρθρωσης που ήταν αποτέλεσμα των δράσεων που προέκυψαν από τη σύγκρουση Ρωσίας-Ουκρανίας παρουσιάζονται στη γραμμή «Επίδραση από την σύγκρουση Ρωσίας-Ουκρανίας», ώστε να παρέχουν στους χρήστες ολοκληρωμένη πληροφόρηση για τις οικονομικές συνέπειες αυτού του γεγονότος.

1. *Αντιστάθμιση κινδύνου πρώτων υλών*

O Όμιλος έχει εισέλθει σε συγκεκριμένες συμφωνίες παραγώγων χρηματοοικονομικών μέσων πρώτων υλών, ώστε να αντισταθμίσει την έκθεσή του σε ενδεχόμενες ανατιμήσεις αυτών. Μολονότι αυτές οι συμφωνίες αποτελούν πράξεις οικονομικής αντιστάθμισης κινδύνου και αναφέρονται κυρίως στην προσπάθεια να περιοριστεί η έκθεση στη μεταβολή της τιμής της ζάχαρης, του αλουμινίου, του πετρελαίου κίνησης και των πλαστικών, δεν έχει εφαρμοστεί λογιστική αντιστάθμισης κινδύνου σε όλες τις περιπτώσεις. Επιπλέον, ο Όμιλος αναγνωρίζει ορισμένα παράγωγα που είναι ενσωματωμένα σε συμβάσεις αγοράς πρώτων υλών τα οποία λογίζονται ως ανεξάρτητα παράγωγα χρηματοοικονομικά μέσα και δεν ικανοποιούν τα κριτήρια, προκειμένου να εφαρμοστεί λογιστική αντιστάθμισης κινδύνου. Η εύλογη αξία των κερδών και των ζημιών από την αποτίμηση αυτών των παραγώγων χρηματοοικονομικών μέσων και των ενσωματωμένων παραγώγων αναγνωρίζεται στην κατάσταση αποτελεσμάτων, στις γραμμές του κόστους πωληθέντων και των λειτουργικών εξόδων. Τα κέρδη ή οι ζημίες από τις τρέχουσες πράξεις αντιστάθμισης του κινδύνου των εν λόγω παραγώγων στα οποία δεν έχει εφαρμοστεί λογιστική αντιστάθμισης κινδύνου (κυρίως σε σχέση με τα πλαστικά) και των ενσωματωμένων παραγώγων δεν επηρεάζουν τα συγκρίσιμα αποτελέσματα του Ομίλου. Αυτά τα κέρδη ή οι ζημίες αποτυπώνονται στα συγκρίσιμα αποτελέσματα της περιόδου κατά την οποία θα πραγματοποιηθούν οι υποκείμενες συναλλαγές. Πιστεύουμε ότι αυτή η προσαρμογή παρέχει χρήσιμες πληροφορίες σχετικά με τις επιπτώσεις των δραστηριοτήτων διαχείρισης των οικονομικών κινδύνων.

*1Τα συγκρίσιμα εναλλακτικά μεγέθη μέτρησης των επιδόσεων αφορούν το συγκρίσιμο κόστος πωληθέντων, το συγκρίσιμο μεικτό κέρδος, τα συγκρίσιμα λειτουργικά έξοδα, τα συγκρίσιμα λειτουργικά κέρδη, το περιθώριο των συγκρίσιμων λειτουργικών κερδών, το συγκρίσιμο προσαρμοσμένο EBITDA, τα συγκρίσιμα κέρδη προ φόρων, το συγκρίσιμο φόρο, τα συγκρίσιμα καθαρά κέρδη και τα συγκρίσιμα βασικά κέρδη ανά μετοχή.*

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

1. *Έξοδα εξαγοράς, ενσωμάτωσης και αποεπένδυσης*

Τα έξοδα εξαγοράς συμπεριλαμβάνουν το κόστος υλοποίησης μιας συνένωσης επιχειρήσεων, όπως αμοιβές διαμεσολαβητή, συμβούλου, δικηγόρου, λογιστή, αποτιμητή και λοιπές επαγγελματικές ή συμβουλευτικές αμοιβές, καθώς και τις μεταβολές στην εύλογη αξία του ενδεχόμενου τιμήματος που αναγνωρίζονται στην κατάσταση αποτελεσμάτων. Συμπεριλαμβάνουν, επίσης, τυχόν κέρδος από αγορά ευκαιρίας που προκύπτει από συνενώσεις επιχειρήσεων, καθώς και οποιοδήποτε κέρδος ή ζημία που αναγνωρίζεται στην κατάσταση αποτελεσμάτων από την αποτίμηση στην εύλογη αξία προηγούμενων συμμετοχών και την αναταξινόμηση στην κατάσταση αποτελεσμάτων των στοιχείων των λοιπών συνολικών εσόδων σε σχέση με συνενώσεις επιχειρήσεων που πραγματοποιούνται σε στάδια. Τα έξοδα ενσωμάτωσης περιλαμβάνουν άμεσα επιπρόσθετα έξοδα τα οποία είναι απαραίτητα προκειμένου η αποκτώμενη επιχείρηση να διεξάγει την επιχειρηματική της δραστηριότητα στα πλαίσια του Ομίλου. Τα έξοδα αποεπένδυσης περιλαμβάνουν το κόστος υλοποίησης μιας αποεπένδυσης, όπως αμοιβές συμβούλων και άλλες επαγγελματικές αμοιβές για τη διάθεση μιας θυγατρικής ή συμμετοχής λογιστικοποιημένης με τη μέθοδο της καθαρής θέσης, τις τυχόν ζημίες απομείωσης ή αναγνώρισης στη μειωμένη κατά τα έξοδα πώλησης εύλογη αξία, που αναγνωρίζονται στην κατάσταση αποτελεσμάτων κατά την ταξινόμηση μιας θυγατρικής ή συμμετοχής λογιστικοποιημένης με τη μέθοδο της καθαρής θέσης ως επιχείρηση διακρατηθείσα προς πώληση, καθώς και τα σχετικά τυχόν κέρδη ή ζημίες από τη διάθεση ή σχετικούς αντιλογισμούς ζημιών απομείωσης που αναγνωρίζονται στην κατάσταση αποτελεσμάτων κατά τη διάθεση. Τα εν λόγω έξοδα ή κέρδη συμπεριλαμβάνονται στη γραμμή της Κατάστασης αποτελεσμάτων «Λειτουργικά έξοδα». Ωστόσο, στον βαθμό που αφορούν συνενώσεις επιχειρήσεων και αποεπενδύσεις που έχουν ολοκληρωθεί ή αναμένεται να ολοκληρωθούν, εξαιρούνται από τα συγκρίσιμα αποτελέσματα προκειμένου οι χρήστες να κατανοήσουν καλύτερα τα λειτουργικά και οικονομικά αποτελέσματα του Ομίλου από την υποκείμενη δραστηριότητά του.

1. *Απομείωση υπεραξίας και λοιπών άυλων περιουσιακών στοιχείων με ωφέλιμη ζωή στο διηνεκές*

Οι ζημίες απομείωσης υπεραξίας και λοιπών άυλων περιουσιακών στοιχείων με ωφέλιμη ζωή στο διηνεκές, καθώς και οι ζημίες αντιλογισμού απομείωσης λοιπών άυλων περιουσιακών στοιχείων ωφέλιμης ζωής στο διηνεκές περιλαμβάνονται στη γραμμή της Κατάστασης αποτελεσμάτων «Λειτουργικά έξοδα». Ωστόσο, εξαιρούνται από τα συγκρίσιμα αποτελέσματα προκειμένου οι χρήστες να κατανοήσουν καλύτερα τα λειτουργικά και οικονομικά αποτελέσματα του Ομίλου.

1. *Αντίκτυπος της σύγκρουσης μεταξύ Ρωσίας και Ουκρανίας*

Ως αποτέλεσμα της σύγκρουσης μεταξύ Ρωσίας και Ουκρανίας, ο Όμιλος υπέστη καθαρές ζημίες απομείωσης για ενσώματα πάγια στοιχεία, άυλα περιουσιακά στοιχεία και συμμετοχές λογιστικοποιημένες με τη μέθοδο της καθαρής θέσης, καθώς και κόστη αναδιάρθρωσης, σε σχέση με το νέο επιχειρηματικό μοντέλο στη Ρωσία και τις δυσμενείς μεταβολές στο οικονομικό περιβάλλον. Ο Όμιλος προέβη , επίσης, σε αύξηση της πρόβλεψης επισφάλειας σε σχέση με τις εμπορικές απαιτήσεις, καθώς και διαγραφές αξίας αποθεμάτων και ενσώματων πάγιων στοιχείων, ως συνέπεια της σύγκρουσης μεταξύ Ρωσίας και Ουκρανίας. Οι προαναφερθείσες καθαρές ζημίες απομείωσης περιλαμβάνονται στη γραμμή της Κατάστασης αποτελεσμάτων «Έκτακτα έξοδα σχετιζόμενα με τη σύγκρουση μεταξύ Ρωσίας και Ουκρανίας», έτσι ώστε οι χρήστες να έχουν ξεκάθαρη εικόνα σχετικά με αυτές τις ζημίες λόγω της σημαντικότητάς τους, ενώ τα υπόλοιπα κόστη περιλαμβάνονται στα «Λειτουργικά έξοδα» και στο «Κόστος πωληθέντων» της κατάστασης αποτελεσμάτων. Οι καθαρές ζημίες απομείωσης και άλλα κόστη σχετιζόμενα με τη σύγκρουση μεταξύ Ρωσίας και Ουκρανίας εξαιρούνται από τα συγκρίσιμα αποτελέσματα προκειμένου οι χρήστες να κατανοήσουν καλύτερα τα λειτουργικά και οικονομικά αποτελέσματα του Ομίλου από την συνεχιζόμενη δραστηριότητα.

1. *Άλλα φορολογικά στοιχεία*

Τα άλλα φορολογικά στοιχεία εκφράζουν τη φορολογική επίδραση (α) των αλλαγών στους συντελεστές φόρου εισοδήματος που επηρεάζουν το αρχικό υπόλοιπο των αναβαλλόμενων φορολογικών στοιχείων που προκύπτουν κατά τη διάρκεια του έτους, και (β) ορισμένων θεμάτων που αφορούν τη φορολογία και έχουν επιλεχθεί με βάση τη φύση τους. Και τα δύο στοιχεία (α) και (β) εξαιρούνται από τα συγκρίσιμα αποτελέσματα μετά φόρων προκειμένου οι χρήστες να κατανοήσουν καλύτερα την υποκείμενη οικονομική απόδοση του Ομίλου.

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

Ο Όμιλος παρουσιάζει τους συγκρίσιμους ΕΔΜΑ για να επιτρέψει στους χρήστες να επικεντρωθούν στις επιδόσεις του Ομίλου σε μια βάση που είναι κοινή και για τις δύο περιόδους για τις οποίες παρουσιάζονται τα μεγέθη. Η συμφωνία των συγκρίσιμων μεγεθών με τα ευθέως σχετιζόμενα μεγέθη, που υπολογίζονται σύμφωνα με τα Διεθνή Πρότυπα Χρηματοοικονομικής Αναφοράς, έχει ως εξής:

**Συμφωνία συγκρίσιμων οικονομικών μεγεθών** *(ποσά σε € εκατ. εκτός από τα στοιχεία ανά μετοχή)*

|  |  |  |
| --- | --- | --- |
|  |  | **Πλήρες Έτος 2023** |
|  | **Κόστος πωληθέντων** | **Μικτά κέρδη** | **Λειτουργικά έξοδα** | **Λειτουρ-γικά κέρδη (EBIT)** | **Προσαρμο-σμένο****EBITDA** | **Κέρδη προ φόρων** | **Φόροι** | **Καθαρά κέρδη1** | **Κέρδη ανά μετοχή****(€)** |
| **Δημοσιευμένα μεγέθη** | **(6.626,6)** | **3.557,4** | **(2.613,5)** | **953,6** | **1.487,8** | **910,3** | **(274,6)** | **636,5** | **1,730** |
| Έξοδα αναδιάρθρωσης | **—** | **—** | **8,3** | **8,3** | **6,9** | **8,3** | **(1,6)** | **6,7** | **0,018** |
| Αντιστάθμιση κιδνύνου πρώτων υλών | **4,6** | **4,6** | **—** | **4,6** | **4,6** | **4,6** | **(1,3)** | **3,3** | **0,009** |
| Έξοδα εξαγοράς | **—** | **—** | **6,3** | **6,3** | **6,3** | **6,3** | **—** | **6,3** | **0,017** |
| Αντίκτυπος της σύγκρουσης Ρωσίας-Ουκρανίας | **—** | **—** | **0,5** | **0,5** | **0,5** | **0,5** | **(0,1)** | **0,4** | **0,001** |
| Απομείωση υπεραξίας  | **—** | **—** | **110,5** | **110,5** | **—** | **110,5** | **—** | **110,5** | **0,301** |
| Άλλα φορολογικά στοιχεία | **—** | **—** | **—** | **—** | **—** | **—** | **0,5** | **0,5** | **0,002** |
| **Συγκρίσιμα μεγέθη** | **(6.622,0)** | **3.562,0** | **(2.487,9)** | **1.083,8** | **1.506,1** | **1.040,5** | **(277,1)** | **764,2** | **2,078** |
|  |  |  |
|  |  | **Πλήρες Έτος 2022** |
|  | **Κόστος πωληθέντων** | **Μικτά κέρδη** | **Λειτουργικά έξοδα** | **Λειτουρ-γικά κέρδη (EBIT)** | **Προσαρμο-σμένο****EBITDA** | **Κέρδη προ φόρων** | **Φόροι** | **Καθαρά κέρδη1** | **Κέρδη ανά μετοχή****(€)** |
| **Δημοσιευμένα μεγέθη** | (6.054,2) | 3.144,2 | (2.482,0) | 703,8 | 1.343,6 | 623,6 | (208,0) | 415,4 | 1,134 |
| Έξοδα αναδιάρθρωσης | — | — | 8,0 | 8,0 | 7,9 | 8,0 | (1,7) | 6,3 | 0,017 |
| Αντιστάθμιση κινδύνου πρώτων υλών | 2,5 | 2,5 | — | 2,5 | 2,5 | 2,5 | (0,5) | 2,0 | 0,005 |
| Έξοδα εξαγοράς και ενσωμάτωσης | — | — | 79,7 | 79,7 | 9,2 | 79,7 | — | 79,7 | 0,218 |
| Αντίκτυπος της σύγκρουσης Ρωσίας-Ουκρανίας  | 1,1 | 1,1 | 134,6 | 135,7 | 8,3 | 135,7 | (13,8) | 121,9 | 0,333 |
| Άλλα φορολογικά στοιχεία | — | — | — | — | — | — | (0,4) | (0,4) | (0,001) |
| **Συγκρίσιμα μεγέθη** | **(6.050,6)** | **3.147,8** | **(2.259,7)** | **929,7** | **1.371,5** | **849,5** | **(224,4)** | **624,9** | **1,706** |

*1 Τα καθαρά κέρδη και τα συγκρίσιμα καθαρά κέρδη αναφέρονται στα καθαρά κέρδη και στα συγκρίσιμα καθαρά κέρδη μετά φόρων αναλογούντα σε ιδιοκτήτες της μητρικής εταιρείας*

|  |
| --- |
|  **Συμφωνία συγκρίσιμων λειτουργικών κερδών (comparable ΕΒΙΤ)** *(ποσά σε € εκατ.)* |

|  |  |
| --- | --- |
|  | **Πλήρες έτος 2023** |
|  | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| **Λειτουργικά κέρδη (EBIT)** | **379,2** | **152,6** | **421,8** | **953,6** |
| Έξοδα αναδιάρθρωσης | **0,9** | **1,1** | **6,3** | **8,3** |
| Αντιστάθμιση κινδύνου πρώτων υλών | **(0,9)** | **(2,0)** | **7,5** | **4,6** |
| Έξοδα εξαγοράς | **1,9** | **1,0** | **3,4** | **6,3** |
| Αντίκτυπος της σύγκρουσης Ρωσίας-Ουκρανίας | **—** | **—** | **0,5** | **0,5** |
| Απομείωση υπεραξίας και λοιπών άυλων περιουσιακών στοιχείων με ωφέλιμη ζωή στο διηνεκές | **—** | **1,1** | **109,4** | **110,5** |
| **Συγκρίσιμα λειτουργικά κέρδη** | **381,1** | **153,8** | **548,9** | **1.083,8** |
|  |  |  |  |  |
|  | **Πλήρες έτος 2022** |
|  | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| **Λειτουργικά κέρδη (EBIT)** | 310,4 | 113,1 | 280,3 | 703,8 |
| Έξοδα αναδιάρθρωσης | (6,1) | (1,5) | 15,6 | 8,0 |
| Αντιστάθμιση κινδύνου πρώτων υλών | 2,5 | 3,5 | (3,5) | 2,5 |
| Έξοδα εξαγοράς και ενσωμάτωσης | 0,3 | — | 79,4 | 79,7 |
| Αντίκτυπος της σύγκρουσης Ρωσίας-Ουκρανίας | — | — | 135,7 | 135,7 |
| **Συγκρίσιμα λειτουργικά κέρδη** | 307,1 | 115,1 | 507,5 | 929,7 |

**Ορισμοί και συμφωνίες Εναλλακτικών δεικτών μέτρησης απόδοσης («ΕΔΜΑ») (συνέχεια)**

1. **Οργανικοί ΕΔΜΑ**

**Οργανική αύξηση**

Η οργανική αύξηση επιτρέπει στους χρήστες να εστιάζουν στις λειτουργικές επιδόσεις του οργανισμού, σε μια βάση που δεν επηρεάζεται από μεταβολές στις συναλλαγματικές ισοτιμίες των ξένων νομισμάτων από έτος σε έτος ή από μεταβολές στη σύνθεση ενοποίησης του Ομίλου («περίμετρος ενοποίησης»), δηλαδή εξαγορές, αποεπενδύσεις και αναδιαρθρώσεις που οδηγούν σε λογιστικοποίηση με τη μέθοδο της καθαρής θέσης. Κατά συνέπεια, η οργανική αύξηση είναι σχεδιασμένη να διευκολύνει τους χρήστες να κατανοούν καλύτερα τις υποκείμενες επιδόσεις του Ομίλου.

Ειδικότερα, τα ακόλουθα στοιχεία προσαρμόζονται από τον όγκο πωλήσεων, τα καθαρά έσοδα από πωλήσεις και τα συγκρίσιμα λειτουργικά κέρδη, προκειμένου να εξαχθούν τα ποσοστά οργανικής αύξησης:

*(α) Συναλλαγματική επίδραση*

Η συναλλαγματική επίδραση στον υπολογισμό της οργανικής αύξησης αντικατοπτρίζει την προσαρμογή των καθαρών εσόδων από πωλήσεις και των συγκρίσιμων λειτουργικών κερδών του προηγούμενου έτους για την επίδραση των μεταβολών στις συναλλαγματικές ισοτιμίες που ισχύουν κατά το τρέχον έτος.

*(β) Αντίκτυπος μεταβολών στην περίμετρο ενοποίησης*

Οι τιμές όγκου πωλήσεων, τα καθαρά έσοδα από πωλήσεις και τα συγκρίσιμα λειτουργικά κέρδη του τρέχοντος έτους προσαρμόζονται έναντι της επίδρασης των μεταβολών στην περίμετρο ενοποίησης. Πιο συγκεκριμένα, οι προσαρμογές εφαρμόζονται ως εξής:

1. Εξαγορές:

Για τις εξαγορές του τρέχοντος έτους, τα αποτελέσματα της τρέχουσας χρονιάς από τις εξαγορασμένες οντότητες δεν συμπεριλαμβάνονται στον υπολογισμό της οργανικής αύξησης. Για τις εξαγορές του προηγούμενου έτους, τα αποτελέσματα της τρέχουσας περιόδου από τις εξαγορασμένες οντότητες για την αντίστοιχη περίοδο του προηγούμενου έτους κατά την οποία οι εν λόγω οντότητες δεν είχαν ενοποιηθεί, δεν συμπεριλαμβάνονται στον υπολογισμό της οργανικής αύξησης.

Για τις εξαγορές που πραγματοποιούνται σε στάδια κατά το τρέχον έτος, στο πλαίσιο των οποίων ο Όμιλος αποκτά έλεγχο επί α) οντοτήτων στις οποίες ασκούσε στο παρελθόν είτε από κοινού έλεγχο είτε σημαντική επιρροή και οι οποίες είχαν λογιστικοποιηθεί με την μέθοδο της καθαρής θέσης, ή β) οντοτήτων οι οποίες είχαν λογιστικοποιηθεί στην εύλογη αξία μέσω αποτελεσμάτων ή λοιπών συνολικών εσόδων, τα αποτελέσματα που προκύπτουν κατά το τρέχον έτος από τις σχετικές οντότητες για την περίοδο ενοποίησης των εν λόγω οντοτήτων, δεν συμπεριλαμβάνονται στον υπολογισμό της οργανικής αύξησης. Για τέτοιες εξαγορές σε στάδια οντοτήτων που έχουν προηγουμένως λογιστικοποιηθεί με τη μέθοδο της καθαρής θέσης, το μερίδιο αποτελεσμάτων για τη συγκεκριμένη περίοδο που περιγράφεται παραπάνω περιλαμβάνεται στον υπολογισμό της οργανικής αύξησης του τρέχοντος έτους. Για τέτοιες εξαγορές σε στάδια οντοτήτων που έχουν προηγουμένως λογιστικοποιηθεί στην εύλογη αξία μέσω αποτελεσμάτων, τα κέρδη ή οι ζημίες αποτίμησης στην εύλογη αξία για τη συγκεκριμένη περίοδο που περιγράφεται παραπάνω συμπεριλαμβάνονται στον υπολογισμό της οργανικής αύξησης του τρέχοντος έτους. Για τέτοιες εξαγορές σε στάδια της προηγούμενης περιόδου, τα αποτελέσματα του τρέχοντος έτους από τις εμπλεκόμενες οντότητες, για την αντίστοιχη περίοδο του προηγούμενου έτους κατά την οποία οι οντότητες αυτές δεν ενοποιούνταν, δεν συμπεριλαμβάνονται στον υπολογισμό της οργανικής αύξησης του τρέχοντος έτους. Ωστόσο, το μερίδιο των αποτελεσμάτων ή των κερδών/ζημιών από αποτίμηση στην εύλογη αξία των σχετικών οντοτήτων, ανάλογα με τον τρόπο λογιστικοποίησής τους πριν από τη εξαγορά σε στάδια, για την περίοδο του τρέχοντος έτους κατά την οποία οι οντότητες αυτές δεν ήταν ενοποιημένες κατά το προηγούμενο έτος, συμπεριλαμβάνονται στον υπολογισμό της οργανικής αύξησης.

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

1. Αποεπενδύσεις:

Για τις αποεπενδύσεις του τρέχοντος έτους, τα αποτελέσματα του προηγούμενου έτους από τις οντότητες που πωλήθηκαν, για την αντίστοιχη περίοδο κατά την οποία οι εν λόγω οντότητες δεν είναι πλέον ενοποιημένες στο τρέχον έτος, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης. Για τις αποεπενδύσεις του προηγούμενου έτους, τα αποτελέσματα του προηγούμενου έτους από τις οντότητες που πωλήθηκαν, για την αντίστοιχη περίοδο κατά την οποία οι εν λόγω οντότητες ήταν ενοποιημένες στο προηγούμενο έτος, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης.

1. Αναδιαρθρώσεις που οδηγούν σε λογιστικοποίηση με την μέθοδο της καθαρής θέσης:

Για αναδιαρθρώσεις του τρέχοντος έτους, στις οποίες ο Όμιλος διατηρεί είτε κοινό έλεγχο είτε σημαντική επιρροή στις εμπλεκόμενες οντότητες, με αποτέλεσμα αυτές να αναταξινομούνται από θυγατρικές ή από κοινά ελεγχόμενες επιχειρηματικές δραστηριότητες σε κοινά ελεγχόμενες επιχειρηματικές οντότητες ή συγγενείς επιχειρήσεις και να λογιστικοποιούνται με τη μέθοδο της καθαρής θέσης, τα αποτελέσματα του τρέχοντος έτους από τις εν λόγω οντότητες για την περίοδο κατά την οποία δεν ενοποιούνται πλέον, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης. Για αντίστοιχες αναδιαρθρώσεις του προηγούμενου έτους, τα αποτελέσματα του τρέχοντος έτους από τις εμπλεκόμενες οντότητες, για την αντίστοιχη περίοδο του προηγούμενου έτους κατά την οποία οι οντότητες αυτές ενοποιούνταν, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης. Επιπλέον, το μερίδιο των αποτελεσμάτων αυτών των οντοτήτων στο τρέχον έτος, για την αντίστοιχη περίοδο όπως περιγράφεται παραπάνω, εξαιρείται από τον υπολογισμό της οργανικής αύξησης.

Ο υπολογισμός της οργανικής αύξησης και η συμφωνία με τα πλέον ευθέως σχετιζόμενα μεγέθη, που υπολογίζονται σύμφωνα με τα Διεθνή Πρότυπα Χρηματοοικονομικής Αναφοράς, παρουσιάζονται στους παρακάτω πίνακες. Η οργανική αύξηση (%) υπολογίζεται διαιρώντας το ποσό στη γραμμή με τίτλο «Οργανική μεταβολή» με το ποσό στη σχετική γραμμή με τίτλο «2022 δημοσιευμένα μεγέθη» ή όπου εμφανίζεται, «2022 προσαρμοσμένα μεγέθη». Η οργανική αύξηση για το περιθώριο συγκρίσιμων λειτουργικών κερδών είναι η οργανική μεταβολή εκφρασμένη σε μονάδες βάσης.

**Συμφωνία μεγεθών οργανικής αύξησης**

|  |  |
| --- | --- |
|  | **Πλήρες έτος 2023** |
| **Όγκος πωλήσεων (εκατ. κιβώτια)** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | **643,9** | **478,8** | **1.589,1** | **2.711,8** |
| Αντίκτυπος μεταβολών περιμέτρου ενοποίησης | 0,3 | 0,4 | 78,0 | **78,7** |
| Οργανική μεταβολή  | -15,5 | -8,2 | 68,7 | **45,0** |
| **2023 δημοσιευμένα μεγέθη** | **628,7** | **471,0** | **1.735,8** | **2.835,5** |
|  |  |  |  |  |
| **Οργανική αύξηση (%)** | **-2,4%** | **-1,7%** | **4,3%** | **1,7%** |

|  |  |
| --- | --- |
|  | **Πλήρες έτος 2023** |
| **Καθαρά έσοδα από πωλήσεις (€ εκατ.)** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | 2.974,1 | 1.719,7 | 4.504,6 | **9.198,4** |
| Συναλλαγματική επίδραση | 11,0 | 41,8 | -816,7 | **-763,9** |
| 2022 προσαρμοσμένα μεγέθη | **2.985,1** | **1.761,5** | **3.687,9** | **8.434,5** |
| Αντίκτυπος μεταβολών περιμέτρου ενοποίησης | 4,9 | 7,0 | 313,5 | **325,4** |
| Οργανική μεταβολή | 368,5 | 320,1 | 735,5 | **1.424,1** |
| **2023 δημοσιευμένα μεγέθη** | **3,358.5** | **2.088,6** | **4.736,9** | **10.184,0** |
|  |  |  |  |  |
| **Οργανική αύξηση (%)** | **12,3%** | **18,2%** | **19,9%** | **16,9%** |

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

|  |  |
| --- | --- |
|  | **Πλήρες έτος 2023** |
| **Καθαρά έσοδα από πωλήσεις ανά κιβώτιο (€)1** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | 4,62 | 3,59 | 2,83 | **3,39** |
| Συναλλαγματική επίδραση | 0,02 | 0,09 | -0,51 | **-0,28** |
| 2022 προσαρμοσμένα μεγέθη | **4,64** | **3,68** | **2,32** | **3,11** |
| Αντίκτυπος μεταβολών περιμέτρου ενοποίησης | 0,01 | 0,01 | 0,06 | **0,02** |
| Οργανική μεταβολή | 0,70 | 0,74 | 0,35 | **0,47** |
| **2023 δημοσιευμένα μεγέθη** | **5,34** | **4,43** | **2,73** | **3,59** |
|  |  |  |  |  |
| **Οργανική αύξηση (%)** | **15,1%** | **20,2%** | **15,0%** | **15,0%** |

Οι υποσημειώσεις παρουσιάζονται στο τέλος του πίνακα

|  |  |
| --- | --- |
|  | **Πλήρες έτος 2023** |
| **Συγκρίσιμα λειτουργικά κέρδη (€ εκατ.)** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | 307,1 | 115,1 | 507,5 | **929,7** |
| Συναλλαγματική επίδραση | 2,1 | 3,9 | -55,7 | **-49,7** |
| 2022 προσαρμοσμένα μεγέθη | **309,2** | **119,0** | **451,8** | **880,0** |
| Αντίκτυπος μεταβολών περιμέτρου ενοποίησης | 0,8 | 2,8 | 44,3 | **47,9** |
| Οργανική μεταβολή | 71,1 | 32,0 | 52,8 | **155,9** |
| **2023 δημοσιευμένα μεγέθη** | **381,1** | **153,8** | **548,9** | **1.083,8** |
|  |  |  |  |  |
| **Οργανική αύξηση (%)** | **23,0%** | **26,9%** | **11,7%** | **17,7%** |

|  |  |
| --- | --- |
|  | **Πλήρες έτος 2023** |
| **Περιθώριο Συγκρίσιμων Λειτουργικών Κερδών (%)1** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | 10,3% | 6,7% | 11,3% | **10,1%** |
| Συναλλαγματική επίδραση | — | 0,1% | 1,0% | **0,3%** |
| 2022 προσαρμοσμένα μεγέθη | **10,4%** | **6,8%** | **12,3%** | **10,4%** |
| Αντίκτυπος μεταβολών περιμέτρου ενοποίησης | — | 0,1% | 0,2% | **0,1%** |
| Οργανική μεταβολή | 1,0% | 0,5% | -0,8% | **0,1%** |
| **2023 δημοσιευμένα μεγέθη** | **11,3%** | **7,4%** | **11,6%** | **10,6%** |
|  |  |  |  |  |
| **Οργανική αύξηση (%)** | **100bps** | **50bps** | **-80bps** | **10bps** |

*1 Τυχούσες διαφοροποιήσεις στους υπολογισμούς οφείλονται σε στρογγυλοποιήσεις* *.*

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

1. **Άλλοι εναλλακτικοί δείκτες μέτρησης απόδοσης**

**Προσαρμοσμένα αποτελέσματα προ φόρων, τόκων και αποσβέσεων (προσαρμοσμένο EBITDA)**

Το προσαρμοσμένο EBITDA υπολογίζεται προσθέτοντας στα λειτουργικά κέρδη τις αποσβέσεις και τις καθαρές απομειώσεις ενσώματων παγίων στοιχείων, τις αποσβέσεις και τις απομειώσεις των άυλων περιουσιακών στοιχείων, τις καθαρές απομειώσεις συμμετοχών λογιστικοποιημένων με την μέθοδο της καθαρής θέσης και τις παροχές δικαιωμάτων προαίρεσης μετοχών και μετοχών συνδεδεμένων με στόχους αποδοτικότητας και στοιχείων, εάν υπάρχουν, τα οποία αναγνωρίζονται στη γραμμή «Λοιπά μη ταμειακά στοιχεία» της ενοποιημένης κατάστασης ταμειακών ροών. Το προσαρμοσμένο EBITDA παρέχει χρήσιμες πληροφορίες για την ανάλυση της λειτουργικής απόδοσης του Ομίλου εξαιρώντας την επίδραση των λειτουργικών μη ταμειακών στοιχείων, όπως προβλέπεται παραπάνω. Ο Όμιλος χρησιμοποιεί, επίσης, συγκρίσιμα προσαρμοσμένα αποτελέσματα προ φόρων, τόκων και αποσβέσεων (συγκρίσιμο προσαρμοσμένο EBITDA), που υπολογίζονται αφαιρώντας από το προσαρμοσμένο EBITDA την επίδραση των εξόδων αναδιάρθρωσης, εξαγοράς, ενσωμάτωσης και αποεπενδύσεων του Ομίλου, την τρέχουσα αποτίμηση της αντιστάθμισης κινδύνου πρώτων υλών και την επίδραση της σύγκρουσης Ρωσίας - Ουκρανίας. Το συγκρίσιμο προσαρμοσμένο EBITDA έχει στόχο την μέτρηση του επιπέδου χρηματοοικονομικής μόχλευσης του Ομίλου συγκρίνοντας το συγκρίσιμο προσαρμοσμένο EBITDA με τον καθαρό δανεισμό.Το προσαρμοσμένο EBITDA και το συγκρίσιμο προσαρμοσμένο EBITDA δεν αποτελούν δείκτες της κερδοφορίας και της ρευστότητας σύμφωνα με τα ΔΠΧΑ και υπόκεινται σε περιορισμούς, μερικοί από τους οποίους είναι οι εξής: το προσαρμοσμένο EBITDA και το συγκρίσιμο προσαρμοσμένο EBITDA δεν αντικατοπτρίζουν τις δαπάνες μας σε μετρητά ή μελλοντικές απαιτήσεις για κεφαλαιουχικές δαπάνες ή συμβατικές δεσμεύσεις. Το προσαρμοσμένο EBITDA και το συγκρίσιμο προσαρμοσμένο EBITDA δεν αντικατοπτρίζουν τις αλλαγές ή τις απαιτήσεις σε μετρητά ή τις ανάγκες σε κεφάλαιο κίνησης. Αν και οι απομειώσεις και οι αποσβέσεις αποτελούν μη ταμειακές επιβαρύνσεις, τα περιουσιακά στοιχεία η αξία των οποίων απομειώνεται και αποσβένεται συχνά αντικαθίστανται σε μεταγενέστερο χρόνο και το προσαρμοσμένο EBITDA και το συγκρίσιμο προσαρμοσμένο EBITDA δεν αντικατοπτρίζουν τυχόν απαιτήσεις σε μετρητά για τέτοιες αντικαταστάσεις. Εξαιτίας αυτών των περιορισμών, το προσαρμοσμένο EBITDA και το συγκρίσιμο προσαρμοσμένο EBITDA δεν πρέπει να θεωρούνται δείκτες των διαθέσιμων ταμειακών ροών και πρέπει να χρησιμοποιούνται μόνο ως συμπληρωματικοί ΕΔΜΑ.

**Ορισμοί και συμφωνίες Εναλλακτικών δεικτών μέτρησης απόδοσης («ΕΔΜΑ») (συνέχεια)**

**Καθαρές ταμειακές ροές**

 Οι καθαρές ταμειακές ροές είναι ένας εναλλακτικός δείκτης μέτρησης απόδοσης που χρησιμοποιεί ο Όμιλος και ορίζεται ως οι ταμειακές ροές από τις λειτουργικές δραστηριότητες, μετά τις καθαρές πληρωμές για αγορές ενσώματων παγίων στοιχείων λαμβάνοντας υπόψη τις εισπράξεις από πωλήσεις ενσώματων παγίων στοιχείων, και συμπεριλαμβανομένων των αποπληρωμών κεφαλαίου μισθώσεων. Οι καθαρές ταμειακές ροές μετρούν τις ταμειακές ροές που δημιουργούνται από τις δραστηριότητες του Ομίλου με βάση τις λειτουργικές δραστηριότητες, συμπεριλαμβανομένης της αποτελεσματικής χρήσης του κεφαλαίου κίνησης και λαμβάνοντας υπόψη τις καθαρές πληρωμές για αγορέςενσώματων παγίων στοιχείων. Ο Όμιλος θεωρεί την αγορά και διάθεση ενσώματων παγίων στοιχείων ως εν τέλει υποχρεωτική, καθώς απαιτείται συνεχής επένδυση σε εγκαταστάσεις, τεχνολογία και εξοπλισμό μάρκετινγκ, συμπεριλαμβανομένων των ψυγείων, για την υποστήριξη των καθημερινών λειτουργιών και των προοπτικών ανάπτυξης του Ομίλου. Ο Όμιλος παρουσιάζει τις καθαρές ταμειακές ροές, επειδή πιστεύει ότι το μέγεθος αυτό επιτρέπει στους χρήστες των οικονομικών καταστάσεων να κατανοήσουν την απόδοση των ταμειακών ροών του Ομίλου, καθώς και τη διαθεσιμότητα των ταμειακών ροών για καταβολή τόκων, για διανομή μερίσματος καθώς και για διακράτηση για άλλους σκοπούς. Το μέγεθος των καθαρών ταμειακών ροών χρησιμοποιείται από τη διοίκηση για τον προγραμματισμό και την υποβολή αναφορών, καθώς παρέχει πληροφορίες σχετικά με τις ταμειακές ροές από λειτουργικές δραστηριότητες, τις μεταβολές του κεφαλαίου κίνησης και τις καθαρές κεφαλαιουχικές δαπάνες που οι τοπικοί διευθυντές είναι πιο άμεσα σε θέση να επηρεάσουν.Οι καθαρές ταμειακές ροές δεν αποτελούν δείκτη της δημιουργίας ταμειακών ροών σύμφωνα με τα ΔΠΧΑ και υπόκεινται σε περιορισμούς, μερικοί από τους οποίους είναι οι εξής: οι καθαρές ταμειακές ροές δεν αντιπροσωπεύουν τις ταμειακές ροές που απομένουν και είναι διαθέσιμες για δαπάνες, καθώς ο Όμιλος έχει υποχρεώσεις πληρωμής που δεν αφαιρούνται από τον δείκτη. Από τις καθαρές ταμειακές ροές δεν αφαιρούνται οι ταμειακές ροές που χρησιμοποιεί ο Όμιλος σε άλλες επενδυτικές και χρηματοδοτικές δραστηριότητες καθώς και συγκεκριμένα άλλα στοιχεία που διακανονίζονται σε μετρητά. Άλλες εταιρείες του κλάδου στον οποίο λειτουργεί ο Όμιλος ενδέχεται να υπολογίζουν διαφορετικά τις καθαρές ταμειακές ροές, περιορίζοντας έτσι τη χρησιμότητά τους ως συγκριτικό μέγεθος.

**Κεφαλαιουχικές δαπάνες**

Οι κεφαλαιουχικές δαπάνες ορίζονται ως πληρωμές για αγορές ενσώματων παγίων στοιχείων συν τις αποπληρωμές κεφαλαίου μισθώσεων, μείον τις εισπράξεις από πωλήσεις ενσώματων παγίων στοιχείων. Ο Όμιλος χρησιμοποιεί τις κεφαλαιουχικές δαπάνες ως ΕΔΜΑ προκειμένου να διασφαλίσει ότι οι δαπάνες σε μετρητά είναι σε συνέπεια με τη συνολική στρατηγική για τη χρήση των μετρητών.

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

**Απόδοση επενδυμένων κεφαλαίων (ROIC)**

Η απόδοση επενδυμένων κεφαλαίων (ROIC) είναι ένα δείκτης που χρησιμοποιείται από τη διοίκηση για την αξιολόγηση της απόδοσης που επιτυγχάνεται από τη βάση στοιχείων ενεργητικού του Ομίλου και ορίζεται ως το ποσοστό του συγκρίσιμου καθαρού κέρδους εξαιρώντας τα καθαρά χρηματοοικονομικά έξοδα, διαιρούμενο με το μέσο κεφάλαιο των τελευταίων πέντε τριμήνων που επενδύθηκε στην επιχείρηση («απασχολούμενο κεφάλαιο»). Το απασχολούμενο κεφάλαιο ορίζεται ως ο μέσος καθαρός δανεισμός πλέον τα μέσα ίδια κεφάλαια αναλογούντα στους ιδιοκτήτες της μητρικής εταιρείας, όπως φαίνεται παρακάτω. Ο Όμιλος παρουσιάζει το ROIC γιατί πιστεύει ότι ο δείκτης βοηθά τους χρήστες των οικονομικών καταστάσεων να κατανοήσουν την αποδοτικότητα του κεφαλαίου του Ομίλου.

|  |  |
| --- | --- |
|  | **Έτος** |
|  | **31 Δεκεμβρίου 2023****€ εκατ.** | **31 Δεκεμβρίου 2022****€ εκατ.** |
| **Συγκρίσιμα λειτουργικά κέρδη** | **1.083,8** | 929,7 |
| Πλέον: Μερίδιο αποτελεσμάτων μη στρατηγικών επενδύσεων λογιστικοποιημένων με τη μέθοδο της καθαρής θέσης | **5,0** | 2,5 |
| Μείον: Συγκρίσιμος φόρος | **(277,1)** | (224,4) |
|  Φορολογική επίδραση χρηματοοικονομικών εξόδων | **(13,0)** | (21,5) |
| **Συγκρίσιμα καθαρά κέρδη εξαιρουμένων των χρηματοοικονομικών εξόδων (α)** | **798,7** | **686,3** |
|  |  |  |
| Μέσο καθαρός δανεισμός3 | **1.676,1** | 1.575,2 |
| Πλέον: Μέσα ίδια κεφάλαια αναλογούντα στους ιδιοκτήτες της μητρικής3 | **3.194,2** | 3.300,4 |
| **Απασχολούμενο κεφάλαιο (β)** | **4.870,3** | **4.875,6** |
|  |  |  |
| **Απόδοση επενδυμένου κεφαλαίου (α/β)** | **16,4%** | **14,1%** |

*1Η φορολογική επίδραση χρηματοοικονομικών εξόδων υπολογίζεται πολλαπλασιάζοντας τον συγκρίσιμο πραγματικό φορολογικό συντελεστή με τα χρηματοοικονομικά έξοδα, όπως φαίνεται παρακάτω:*

|  |  |
| --- | --- |
|  | **Πλήρες έτος** |
|  | **31 Δεκεμβρίου 2023****€ εκατ.** | **31 Δεκεμβρίου 2022****€ εκατ.** |
| Χρηματοοικονομικά έξοδα, καθαρά | **48,3** | 82,7 |
| Συγκρίσιμος πραγματικός φορολογικός συντελεστής(%)2 | **27%** | 26% |
| **Φορολογική επίδραση χρηματοοικονομικών εξόδων** | **13,0** | **21,5** |
|  |  |  |

*2Ο συγκρίσιμος πραγματικός φορολογικός συντελεστής υπολογίζεται διαιρώντας τον συγκρίσιμο φόρο με τα συγκρίσιμα κέρδη προ φόρων, όπως φαίνεται παρακάτω:*

|  |  |
| --- | --- |
|  | **Πλήρες έτος** |
|  | **31 Δεκεμβρίου 2023****€ εκατ.** | **31 Δεκεμβρίου 2022****€ εκατ.** |
| Συγκρίσιμος φόρος | **277,1** | 224,4 |
| Συγκρίσιμα κέρδη προ φόρων | **1.040,5** | 849,5 |
| **Συγκρίσιμος πραγματικός φορολογικός συντελεστής (%)** | **27%** | **26%** |
|  |  |  |

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

*3Ο μέσος καθαρός δανεισμός και τα μέσα ίδια κεφάλαια αναλογούντα στους ιδιοκτήτες της μητρικής για τα τελευταία πέντε τρίμηνα υπολογίζονται παρακάτω:*

|  |  |  |  |  |  |  |
| --- | --- | --- | --- | --- | --- | --- |
| **2023** | Δ’ Τρίμηνο 2022€ εκατ | Α’ Τρίμηνο 2023 € εκατ | Β’ Τρίμηνο 2023€ εκατ | Γ’ Τρίμηνο 2023€ εκατ | Δ’ Τρίμηνο 2023€ εκατ | **Μέσος όρος****€ εκατ \*** |
| Καθαρός δανεισμός | 1.673,3 | 1.827,2 | 1.779,4 | 1.504,9 | 1.595,3 | **1.676,1** |
| Ίδια κεφάλαια αναλογούντα στους ιδιοκτήτες της μητρικής | 3.282,3 | 3.255,2 | 3.005,0 | 3.335,6 | 3.092,8 | **3.194,2** |
|  |  |  |  |  |  |  |
| **2022** | Δ’ Τρίμηνο 2021€ εκατ | Α’ Τρίμηνο 2022 € εκατ | Β’ Τρίμηνο 2022€ εκατ | Γ’ Τρίμηνο 2022€ εκατ | Δ’ Τρίμηνο 2022€ εκατ | **Μέσος όρος****€ εκατ \*** |
| Καθαρός δανεισμός  | 1.319,7 | 1.881,9 | 1.584,1 | 1.417,2 | 1.673,3 | **1.575,2** |
| Ίδια κεφάλαια αναλογούντα στους ιδιοκτήτες της μητρικής  | 3.114,5 | 3.203,5 | 3.275,7 | 3.626,1 | 3.282,3 | **3.300,4** |
|  |  |  |  |  |  |  |

\**Τυχούσες διαφοροποιήσεις στους υπολογισμούς οφείλονται σε στρογγυλοποιήσεις.*